Broer en suster kry 20 jaar vir moordŉ Broer en suster van KwaZulu-Natal is onlangs skuldig bevind aan moord op die vrou se vervreemde man. Adjudant-offisier NV Gwala het Dinsdag gesê Patricia Busangani Ngcamu (48) en haar broer Nduduzo Ngcamu (36) is in die Verulam-streekshof skuldig bevind aan die moord op Patricia se vervreemde man, Zibuse Boyi Magwaza (48). Zibuse was ŉ nutsman by die Durban-polisie se honde-eenheid. Magwaza is op 20 September 2010 omstreeks 19:45 geskiet terwyl hy en Patricia verby ŉ hostel geloop het. Speurwerk het tot die inhegtenisname van Nduduzo gelei. Na verdere ondersoek is bepaal dat Patricia die skietery beplan het. Albei het 20 jaar tronkstraf gekry.